Զորախաչ

Զորախաչ, գյուղ Արցախի Հանրապետության Քաշաթաղի շրջանում՝ շրջկենտրոնից 53 կմ հյուսիս-արևմուտք՝ Շալուա գետի Րախիշ վտակի ձախափնյա ձորալանջին։

Պատմություն 
Ազատագրվել է 1993 թվականի ապրիլին, բնակեցվել է 1999 թվականին՝ Ադրբեջանից բռնագաղթած հայ փախստականներով։

1998 թվականի հունիսի 6-ին Արցախի օրենքով Արլիկին վերանվանվել է Զորախաչ։

2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։

Բնակչություն 
Բնակչությունը 2002 թվականի տվյալներով 22 մարդ է։

Տնտեսություն 
Զբաղվում են անասնապահությամբ։

Պատմամշակութային կառույցներ 
Գյուղում կանգուն է XVII դարի միանավ բազիլիկ եկեղեցին՝ խաչքարերով և գերեզմանաքարերով։

Ծանոթագրություններ